FORTUNATA-E-JACINTA-III-WEB2	Era sua mina denonciaue era sua profession militara e eth sòn naturau cavalierós; auie mostacha blanca e marciala arrogància, continent repausat, uelhs viui, arridolet entre picaresc e bontadós; vestie de forma eleganta e neta, e era sua paraula qu’ère fòrça instructiua, pr’amor qu’auie viatjat e servit en Cuba e en Filipines; qu’auie auut diuèrses aventures e vist fòrça causes e fòrça estranhes.